Èxit d´assistència al Palaudiovisual Gandia
18 setembre 2020

## Èxit d´assistència al Palaudiovisual Gandia18 setembre 2020Última actualització: 14 juliol 2025

![](../gestion/img/carolawoodward0019.JPG)  
  

_Palaudiovisual_, el Cine Pot d’estiu organitzat pel de departament de Cultura, amb la col·laboració del Palau Ducal dels Borja, ha projectat 12 pel·lícules i ha comptat amb més de 1.000 assistents.

La iniciativa, que es celebra durant els mesos d’estiu al Pati d’Armes del Palau, ha mantingut les mateixes línies bàsiques d’altres anys: cinema internacional de qualitat, en versió original subtitulada, però a més a més, amb mesures de seguretat enfront de la Covid-19, com ara l’aforament limitat a aproximadament 100 persones per sessió.

**Nahuel González, regidor delegat de Cultura**, ha valorat molt positivament l’assistència al Palaudiovisual, _“perquè pensem que programar activitats culturals en aquets temps és molt difícil i, en aquest cas, el fet que més de 1.000 persones hagen assistit a les pel·lícules en versió original demostra l’aposta per la cultura d’aquesta ciutat. Anem a seguir programant  durant tot l’hivern pel·lícules de molta qualitat i agraïm a la ciutadania l’esforç i el seu suport a la cultura”._

Per la seua banda, **Balbina Sendra, directora del Palau Ducal**, també ha mostrat la seua satisfacció pel resultat, que _“és equiparable a altres estius i donat les restriccions d’enguany és més que positiu. Gràcies a totes i a tots els qui han vingut i esperem estar molts més anys al canyó per fer activitats com aquesta”._ 

_Foto: Carola  Woodward_

[Twittear](https://twitter.com/share)